2. ΑΝΑΓΚ. ΝΟΜΟΣ υπ’ αριθ. 528 της 29/30 Αυγ. 1945 (ΦΕΚ Α΄ 218) Περί συμπληρώσεως του υπ’ αριθ. 2803/1941 Α. Νόμου «περί Στρατ. Ποινικού Κώδικος», ιδρύσεως Διαρκούς Στρατοδικείου Αεροπορίας και άλλων τινών διατάξεων. Άρθρον 1 Η Ποινική Δικαιοσύνη εν τη Αεροπορία απονέμενται εν καιρώ ειρήνης (και εν πολέμω εφ’ όσον δεν έχουσι συσταθή «Έκτακτα Στρατοδικεία Αεροπορίας ή τα τυχόν συσταθέντα κατηργήθησαν) α)υπό Διαρκών Στρατοδικείων Αεροπορίας, β)υπό του Αναθεωρητικού Δικαστηρίου και γ)υπό του Αρείου Πάγου, κατά τας διατάξεις του Α.Ν. 2803/41 «περί Στρατ. Ποιν. Κώδικος». Όπου αναφέρεται εν τω Νόμω 2803/41 «ο Υπουργός των Στρατιωτικών», ως προς την Ε. Β. Αεροπορίαν νοείται ο Υπουργός ή ο Υφυπουργός της Αεροπορίας και όπου εν εκείνω αναφέρονται «Στρατιωτικοί Δικαστικοί Σύμβουλοι», ως προς την Ε.Β. Αεροπορίαν νοούνται οι Δικαστικοί Σύμβουλοι της Ε.Β. Αεροπορίας μόνιμοι ή έφεδροι. Άρθρον 2. Καθ’ άπασαν την Επικράτειαν ιδρύεται έν Διαρκές Στρατοδικείον Αεροπορίας, εδρεύον εν Αθήναις, δύνανται όμως να ιδρυθώσιν εν τω μέλλοντι και πλείονα είτε παρ’ Αεροπορικώ Αρχηγείω ή Αεροπορική Βάσει, ή Πτέρυγι, δια Βασιλικού Διατάγματος, ορίζοντος την έδραν αυτών την κατά τόπον αρμοδιότητα και τον χρόνον ενάρξεως της λειτουργίας των. Άρθρον 3 Παρά τω δια του άρθρου 2 του παρόντος ιδρυομένω Διαρκεί Στρατοδικείω Αεροπορίας Αθηνών, την ποινικήν αγωγήν ασκεί ο Υπουργός ή ο Υφυπουργός της Αεροπορίας όστις διορίζει και τους στρατοδίκας κλπ., κατά τα εν άρθροις 188-203 του Στρατ. Ποινικού Κώδικος οριζόμενα. (Προκειμένου δε περί Στρατοδικείων ιδρυομένων εν Αεροπορικώ Αρχηγείω ή Βάσει ή Πτέρυγι την ποινικήν αγωγήν ασκεί ο Αρχηγός ή Διοικητής των Μονάδων τούτων κατά τα περί Μεραρχιακών Στρατοδικείων εν τω Στρατ. Ποιν. Κώδικι οριζόμενα, εφαρμοζομένων αναλόγως κατά τα λοιπά των οικείων διατάξεων αυτού). Η ανωτέρω μέσα σε ( ) δεύτερη παράγραφος καταργήθηκε από την παρ. 1 άρθρ. 11 Νομ. 2109/1992, ΦΕΚ Α΄ 205, Τόμ. 36Δ, σελ. 1456,23. Άρθρον 4 Οι Πρόεδροι, Βασιλικοί Επίτροποι, Βασιλικοί Αντεπίτροποι, Εισηγηταί και Αντεισηγηταί του Διαρκούς Στρατοδικείου Αεροπορίας Αθηνών και οι παρά τω ασκούντι την ποινική αγωγήν κατά των στρατιωτικών της Αεροπορίας Δικαστικοί Σύμβουλοι ως και οι Γραμματείς, Υπογραμματείς και Γραφείς αυτών λαμβάνονται εκ μονίμων ή εφέδρων Δικαστικών Συμβούλων της Ε.Β. Αεροπορίας και εκ Γραμματέων, Υπογραμματέων ή Γραφέων-Δικαστικών αυτής. (Αντί για τη σελ. 239) Σελ. 239(α) Τεύχος 1190-Σελ. 81 Αεροδικεία 8.Σ.α.1-2 Άρθρον 5 Αι δικαστηριακαί υπηρεσίαι του δια του παρόντος καταργουμένου και δυνάμει των Α. Ν. 3199/45 και 86/45 ιδρυθέντος Εκτάκτου Στρατοδικείου Αεροπορίας Αθηνών, παραμένουσιν υφιστάμεναι ως τοιαύται (Πρόεδρος, Επιτροπείον, Εισηγητικά Γραφεία, Γραμματεία κλπ.) του ιδρυομένου Διαρκούς Στρατοδικείου Αεροπορίας Αθηνών καθώς και η Διεύθυνσις Δικαιοσύνης του Υπουργείου Αεροπορίας. Αι παρά τω Εκτάκτω Στρατοδικείω Αεροπορίας Αθηνών εισηγμέναι εκκρεμείς υποθέσεις μεταβιβάζονται εις το δια του παρόντος ιδρυόμενον Διαρκές τοιούτον, της διαδικασίας συνεχιζομένης αφ’ ου σημείου διεκόπη, παραμενουσών εγκύρων των ενεργηθεισών ανακριτικών κλπ. πράξεων. Άρθρον 6 (Κατηργήθη υπό του Νόμου 1026/1949 κατωτ. αρ. 7). Άρθρον 7 Εν περιπτώσει συγκοινωνιακών δυσχερειών δύναται ο Υπουργός ή ο Υφυπουργός της Αεροπορίας, μέχρις ιδρύσεως Στρατοδικείου Αεροπορίας εν Θεσσαλονίκη, δι’ αποφάσεώς του να καθιστά αρμόδιον το Διαρκές Στρατοδικείιον Θεσσαλονίκης (του Στρατού Ξηράς) προς ανάκρισιν και εκδίκασιν δι’ αδικήματα στρατιωτικών της Ε.Β.Α. υπηρετούντων εις Μοίρας, Βάσεις κλπ. της Μακεδονίας και Θράκης, κατά κατηγορίας οριζομένας εκάστοτε εν τη ως άνω αποφάσει.  Άρθρον 8 Διαρκούσης της μερικής επιστρατεύσεως της χώρας, διατηρείται το Έκτακτον Στρατοδικείον Αεροπορίας Μέσης Ανατολής κατά τα εν άρθρω 214 του Στρατ. Ποινικού Κώδικος προβλεπόμενα, την ποινικήν δε παρ’ αυτώ αγωγήν ασκεί ο Αρχητός του Ελληνικού Αρχηγείου Αεροπορίας Μέσης Ανατολής. Άρθρον 9 Ο δια του από 5 Απριλίου 1930 Διατάγματος κυρωθείς κανονισμός Στρατιωτικών Δικαστηρίων κλπ. ισχύει αναλόγως και δια τα Διαρκή και Έκτακτα Στρατοδικεία Αεροπορίας. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.